Advendinädalavahetus toob Raekoja platsile 80 rahvatantsurühma ja kolmanda küünla süütamise
#000000
Laupäeval, 11. detsembril kell 13 näeb Tartu Raekoja platsil tantsimas ligi 80 tantsurühma, keda saadavad elava muusikaga Tiit Kikas, Cätlin Mägi ja Allan Jakobi. Pühapäeval kell 17 süüdatakse lühikesel tseremoonial kolmas advendiküünal.
#000001
Tartus on toredaks tavaks, et detsembrikuu teisel laupäeval kohtuvad südalinnas sajad rahvatantsijad. Raekoja platsi munakividel saavad kokku pärimus, rõõmsad inimesed, punased põsed ning elav muusika. Tänavuse talvise tantsupäeva repertuaari pani kokku Tartu tantsujuht Ulvi Nigol. Saateansambli kutsus kokku Tiit Kikas, koos temaga musitseerivad Valgusküla multifilmipaviljonis Cätlin Mägi ja Allan Jakobi.
#000002
Ühine tantsimine jätkub simmaniga Püssirohukeldris, kus kell 14.30 alustavad mängimist „Tuulelõõtsutajad“ eesotsas Juhan Uppiniga. Sissepääs on tasuta, aga soovitame broneerida laua.
#000003